Кірмашы ў Зэльве праводзяцца з XVI стагоддзя, калі ўдава былога гаспадара мястэчка Ганна Улініч атрымала ад караля Аляксандра Ягелончыка прывілею на іх правядзенне. Ужо ў ХVІІІ стагоддзі пра зэльвенскія кірмашы ведаў увесь свет. Яны былі аднымі з буйнейшых у Еўропе і саступалі па сваёй значнасці толькі знакамітым Лейпцыгскім. Тысячы купцоў і рамеснікаў з’язджаліся сюды з усёй Рэчы Паспалітай і іншых краін. З 2001 года, калі Ганненскі кірмаш атрымаў новае дыханне, Зэльва зноў стала збіраць вытворцаў і гандляроў.